আধুনিক যুগ হওয়া সত্ত্বেও vi আজো গুরুত্বপূর্ন একটি টুলস। গত বিশ বছরে ইউনিক্স/লিনাক্সের যত ডিস্ট্রিবিউশন বের হয়েছে প্রত্যেকের সাথেই ডিফল্টভাবে এটি ইনস্টলড হয়ে থাকে যা থেকে এটির গুরুত্ব কতটুকু তা নিশ্চয়ই অনুমান করা যায়। vi এর অরিজিনাল ভার্সন এর পর এর অনেকগুলি ডেরিভেটিভ বের হয়েছে (যেমনঃ vim, vile এবং elvis) যেগুলির সাথে পরবর্তীতে অনেক ধরনের সুযোগ-সুবিধা যুক্ত হয়েছে। এসব কারনেই vi খুব সম্ভবত পৃথিবীর অন্যতম দ্রুত বিকাশমান এবং স্ট্যাবল একটি টেক্সট এডিটর।